
 «Σχεδιασμός, Οργάνωση και Διαχείριση Συστημάτων Μεταφορών»

Τα Τμήματα Πολιτικών Μηχανικών (ΤΠΜ) και Αγρονόμων Τοπογράφων Μηχανικών (ΤΑΤΜ) του Αριστοτελείου Πανεπιστημίου Θεσσαλονίκης, καλούν τους ενδιαφερόμενους να υποβάλλουν υποψηφιότητα για την παρακολούθηση του Διατμηματικού Προγράμματος Μεταπτυχιακών Σπουδών (ΔΠΜΣ) στο αντικείμενο «Σχεδιασμός, Οργάνωση και Διαχείριση Συστημάτων Μεταφορών».
Στο ΔΠΜΣ «Σχεδιασμός, Οργάνωση και Διαχείριση Συστημάτων Μεταφορών» γίνονται δεκτοί ως υποψήφιοι, διπλωματούχοι Μηχανικοί των Πολυτεχνικών Σχολών της χώρας ή ισοτίμων Τμημάτων ΑΕΙ της αλλοδαπής. Επίσης γίνονται δεκτοί και απόφοιτοι  ισοτίμων Τμημάτων συγγενούς γνωστικού αντικειμένου της ημεδαπής ή της αλλοδαπής από θετικές κατευθύνσεις, ή άλλων συναφών με τα αντικείμενα του Προγράμματος κατευθύνσεων ή τελειόφοιτοι προπτυχιακοί φοιτητές οι οποίοι βρίσκονται στο τελευταίο έτος των σπουδών τους στη βάση πιστοποιητικού αναλυτικής βαθμολογίας της μέχρι την ημερομηνία υποβολής της αίτησής τους.
Οι ενδιαφερόμενοι μπορούν να ενημερωθούν διεξοδικά για τη φυσιογνωμία, τη φιλοσοφία, τους στόχους, το αντικείμενο, τη δομή και τη λειτουργία του ΔΠΜΣ του Α.Π.Θ. «Σχεδιασμός, Οργάνωση και Διαχείριση Συστημάτων Μεταφορών», καθώς και για το αναλυτικό πρόγραμμα των μαθημάτων και τις απαιτήσεις του, στη διεύθυνση http://pgtransport.civil.auth.gr/ και να υποβάλουν τις αιτήσεις τους από 02/05/2017 έως και 22/5/2017.
Σχετικές πληροφορίες παρέχονται από τη Γραμματεία Μεταπτυχιακών Προγραμμάτων του Τμήματος Πολιτικών Μηχανικών κα. Φ. Βελδεμίρη τηλ. 2310-995698 και τη Γραμματεία του Μεταπτυχιακού Προγράμματος κα. Κ. Ροδίτου τηλ: 2310 995580,  roditou@civil.auth.gr

